Hoe lyk die finansiële resultate? | Netwerk24
Hoe lyk die finansiële resultate?
Die JSE se nuusdiens (Sens) oorvloei tans met maatskappye wat hul resultate vir die tydperk tot einde Junie aanmeld. Soos gewoonlik hierdie tyd van die jaar, het ek onlangs talle balans-, inkomste- en kontantvloeistate gelees.
Ek geniet dit baie, en ek het myself vanjaar afgevra wat hierdie drie stelle state ons eintlik oor die spesifieke maatskappy vertel. Gewoonlik verdiep ons ons in die syfers en besonderhede van hierdie drie sleuteldokumente.
Ons bereken verhoudinge en maak waardasie- en beleggingsbesluite – dis dinge wat natuurlik belangrik is. Maar ek het ook probeer om die groter prentjie te sien en uit te werk wat hulle toon en watter rol elk van die drie stelle resultate in die groter prentjie speel. Die balansstaat is die staat van die bates en laste en is soos 'n foto, gewoonlik aan die einde van die verslagdoentydperk.